Tužba Bosne i Hercegovine protiv SR Jugoslavije za genocid

[mini|desno|Palata mira u [Den Haagu]]
**Tužba Bosne i Hercegovine protiv SR Jugoslavije za genocid** (poznata i kao *Bosna i Hercegovina protiv Srbije i Crne Gore*; *de iure naziv*: *Primjena Konvencije i spriječavanju i kažnjavanju genocida*) bio je sudski proces pred Međunarodnim sudom pravde u holandskom Den Haagu gdje je prvi put u šezdesetogodišnjoj praksi suda jedna država, Bosna i Hercegovina, optužila drugu državu, tadašnju SR Jugoslaviju, za genocid. Tužbu sudu je sastavio i podnio Francis Boyle, savjetnik Alije Izetbegovića tokom rata u Bosni i Hercegovini. Dana 26. februara 2007. godine, Međunarodni sud pravde je presudio da Srbija ne može biti smatrana odgovornom za genocid u Srebrenici od strane Vojske Republike Srpske.  U svojoj presudi, Sud je našao da je Srbija ipak prekršila Konvenciju o genocidu time što nije učinila sve što je bilo u njenoj moći da spriječi genocid, a potom nije kaznila niti predala počinioce Haškom tribunalu. Poslije ovog suđenja, Srbija je postala prva zemlja koja je po ocjeni suda prekršila Konvenciju o genocidu. Tužba Bosne i Hercegovine sadržala je navode da je Srbija direktno odgovorna za genocid počinjen na čitavoj teritoriji Bosne i Hercegovine, s namjerom da uništi bošnjačko stanovništvo Bosne i Hercegovine. Posljednje ročište održano je 9. maja 2006. godine.

## Tok suđenja 
Članovi suda bili su: Rosalyn Higgins (predsjednica), Awn Shawkat Al-Khasawneh (potpredsjednik), Raymond Ranjeva, Shi Jiuyong, Abdul G. Koroma, Hisashi Owada, Bruno Simma, Peter Tomka, Ronny Abraham, Kenneth Keith, Bernardo Sepúlveda Amor, Mohamed Bennouna, Leonid Skotnikov, Ahmed Mahiou (*ad hoc* sudija izabran od strane Bosne i Hercegovine) i Milenko Kreća (*ad hoc* sudija izabran od strane Srbije i Crne Gore). Suđenje se odvijalo u slijedećim terminima:

### Prva runda iznošenja dokaza 
* od 27. februara do 7. marta, 2006, Bosna i Hercegovina
* od 8. marta do 16. marta, 2006, Srbija i Crna Gora

### Saslušavanje vještaka, svjedoka i svjedoka-vještaka 
* od 17. marta do 21. marta, 2006, Bosna i Hercegovina
* od 22. marta do 28. marta, 2006, Srbija i Crna Gora

### Druga runda 
* od 18. aprila do 24. aprila, 2006, Bosna i Hercegovina
* od 2. maja do 9. maja, 2006, Srbija i Crna Gora

## Presuda 
Presuda Međunarodnog suda pravde potvrdila je (kao što je to ranije presudio Haški tribunal) da su pojedine frakcije Vojske Republike Srpske počinile genocid u Srebrenici u julu 1995. godine, ali je istovremeno odbacio navode tužbe da je genocid počinjen na čitavoj teritoriji Bosne i Hercegovine. U presudi se navodi da su elementi genocida ostvareni samo na području Srebrenice. Srbija je javno okrivljena za nesprječavanje genocida i za nekažnjavanje i neizručivanje počinilaca - u prvom redu komandanta snaga Republike Srpske, generala Ratka Mladića. U presudi, sud je zaključio da Srbija nije počinila genocid (usvojeno sa 13 glasova sudija *za* i 2 *protiv*). Također je, s 11 glasova *za* i 4 *protiv* zaključeno da Srbija nije bila ni saučesnik u genocidu, iako je zaključeno da je SRJ tokom rata pružala vojnu i finansijsku podršku srpskom stanovništvu u Republici Srpskoj.

Srbija je okrivljena za nepoštovanje dvije privremene zaštitne mjere koje je izdao Međunarodni sud pravde u aprilu i septembru 1993. godine. Tadašnjoj SR Jugoslaviji je naloženo da učini sve u njenoj moći da spriječi zločin genocida i učini sve da taj zločin ne počine vojne ili paravojne formacije pod njenom kontrolom ili koje primaju njenu podršku. Sudije su zaključile da u julu 1995. godine Srbija nije uspjela spriječiti genocid, po mišljenju suda, srpske vlasti su trebale biti svjesne ozbiljnosti situacije. U donošenju ove odluke, sud se pozvao na standarde postavljene u slučaju Nikaragva protiv SAD, u kome je presuđeno da SAD nisu pravno odgovorne za akcije Kontra gerile uprkos njihovom zajedničkom cilju i javno izraženoj podršci. Sud je zaključio da drugi zločini počinjeni od strane srpskih vojnih snaga tokom rata 1992-95. ostaju na nivou ratnih zločina i ne mogu se kvalifikovati kao genocid. Predsjednica Suda Rosalyn Higgins istakla je da se Sud u ovom slučaju bavio genocidom u pravnom i užem smislu riječi, a ne u širem smislu, niti pak ratnim zločinima i zločinima protiv čovječnosti.

Sud je dalje odlučio da, poslije odvajanja Crne Gore u maju 2006. godine, druga stranka u postupku ostaje samo Srbija, ali da bilo kakva odgovornost za protekle događaje odnosi na tada postojeću Srbiju i Crnu Goru, a prije nje na Saveznu republiku Jugoslaviju

### Tačke presude 
Sud je utvrdio:
# Odbacuju se primjedbe sadržane u završnim podnescima od strane optužene Srbije u smislu da Sud nema nadležnost; *(s deset glasova za i pet protiv*) 
# Utvrđuje se da Srbija nije počinila genocid, preko svojih organa ili osoba čija djela uključuju i njihovu odgovornost prema međunarodnom običajnom pravu, krše svoje obaveze iz *Konvencije o sprječavanju i kažnjavanju zločina genocida*; *(s trinaest glasova za i dva protiv)*
# Utvrđuje se da Srbija nije poticala na genocid, niti poticala na počinjenje genocida, i nije kršila svoje obaveze prema *Konvenciji o sprječavanju i kažnjavanju zločina genocida*; *(s jedanaest glasova za i četiri protiv)*
# Utvrđuje se da Srbija nije suodgovorna za genocid, kršenje svojih obaveza prema *Konvenciji o sprječavanju i kažnjavanju zločina genocida*; *(s dvanaest glasova za, tri protiv)*

## Također pogledajte 
*Genocid u Srebrenici
*Rat u Bosni i Hercegovini

## Reference 
## Vanjski linkovi 
*ICJ Press Release 2007/8
*Summary of the Judgment of 26 February 2007
*Application of the Convention on the Prevention and Punishment of the Crime of Genocide (Bosnia and Herzegovina v. Serbia and Montenegro)  - case 91 - Judgment of 26 February 2007
*Application of the Convention on the Prevention and Punishment of the Crime of Genocide (Bosnia and Herzegovina v. Serbia and Montenegro): List of judgements

;2006
*IWPR staff. Serbia and Montenegro on Trial for Genocide, TU No 441, Institute for War & Peace Reporting, 24 February 2006
*Posner, Eric (poster), Article in the Boston Globe: Bosnia v. Serbia  on the blog site on the University of Chicago law school 9 March 2006.
*Traynor, Ian. Court starts hearing Bosnia's genocide claim, The Guardian, 27 February 2006
*Staff. Bosnia-Herzegovina will win its law suit in The Hague - interview with Srda Popovic, Bosnia Report, Bosnian Institute, 31 May 2006 &mdash; An interview with a Serbian legal expert who thought that Bosnia would win the case.

;2007
*Hudson, Alexandra. Serbia cleared of genocide , Reuters, 27 February 2007
*Simons, Marlise. Genocide Court Ruled for Serbia Without Seeing Full War Archive, *The New York Times*, April 9, 2007
*Tosh, Caroline Genocide Acquittal Provokes Legal Debate, TU No 491, Institute for War & Peace Reporting 2 March 2007.
*Hoare, Marko Attila. The International Court of Justice and the Decriminalisation of Genocide, *Bosnia Report*, 9 March 2007

Kategorija:Rat u Bosni i Hercegovini
Kategorija:Genocid u Bosni i Hercegovini
Kategorija:Slučajevi Međunarodnog suda pravde
Kategorija:2007. u međunarodnim odnosima
Kategorija:2007. u Bosni i Hercegovini
Kategorija:2007. u Srbiji
Kategorija:Odnosi Bosna i Hercegovina–Srbija
Kategorija:Odnosi Bosna i Hercegovina–Crna Gora
Kategorija:Vanjski odnosi Srbije i Crne Gore
Kategorija:Vanjski odnosi SR Jugoslavije